ai4bharat/Pralekha huggingface dataset:
মানবসম্পদবিকাশমন্ত্রক
প্রথম আসিয়ান-ইন্ডিয়া হ্যাকাথন ২০২১ সমাপ্ত
নয়াদিল্লি, ০৫ ফেব্রুয়ারি, ২০২১
প্রথম আসিয়ান-ইন্ডিয়া হ্যাকাথন ২০২১ – এর অনুষ্ঠান শেষ হয়েছে। এই সমাপ্তি অনুষ্ঠান আসিয়ান গোষ্ঠীভুক্ত দেশগুলির মন্ত্রী ও অতিথিবৃন্দের সঙ্গে উপস্থিত ছিলেন কেন্দ্রীয় শিক্ষা মন্ত্রী শ্রী রমেশ পোখরিয়াল ‘নিশাঙ্ক’ এবং বিদেশ মন্ত্রী শ্রী এস জয়শঙ্কর। ভারত ছাড়াও ১০টি আসিয়ান গোষ্ঠীভুক্ত দেশ থেকে ৩০০ জনেরও বেশি ছাত্রছাত্রী, মেন্টর্স এবং আধিকারিকরা এই অনুষ্ঠানে যোগ দেন।
সফলভাবে প্রথম আসিয়ান-ইন্ডিয়া হ্যাকাথন সফলভাবে শেষ হওয়ার জন্য সকলকে অভিনন্দন জানান কেন্দ্রীয় শিক্ষা মন্ত্রী। তিনি এ ধরনের উদ্যোগে অংশ নেওয়ার জন্য আসিয়ান গোষ্ঠীভুক্ত দেশগুলির প্রতি কৃতজ্ঞতা প্রকাশ করেন। কেন্দ্রীয় শিক্ষা মন্ত্রী বলেন, গত তিন দিন ধরে ৫৪টি দল ১১টি বিষয়ে সমস্যার সমাধানে নিরলস প্রয়াস চালিয়ে গেছে। আসিয়ান-ইন্ডিয়া হ্যাকাথনে বিজ্ঞান, প্রযুক্তি এবং উদ্ভাবনের ওপর কর্ম পরিকল্পনা গ্রহণের বিষয়ে বিশেষ জোর দেওয়া হয়েছে। তিনি আরও জানান, এবারের বাজেটে 'প্রধানমন্ত্রী গবেষণা ফেলোশিপ', এসপিএআরসি, এসটিআরআইডিই, ইমপ্রিন্ট এবং অন্যান্য গবেষণা প্রকল্পের মাধ্যমে গবেষণা ব্যবস্থাপনার ওপর বিশেষ জোর দেওয়া হয়েছে। এর জন্য প্রধানমন্ত্রী শ্রী নরেন্দ্র মোদীকে ধন্যবাদ জানান তিনি। শ্রী পোখরিয়াল বলেন, প্রধানমন্ত্রী শ্রী নরেন্দ্র মোদীর নেতৃত্বে বিজ্ঞান, শিক্ষা, প্রযুক্তি ক্ষেত্রকে আরও জোরদার করে তুলতে ভারত ও আসিয়ান গোষ্ঠীভুক্ত দেশগুলির মধ্যে সম্পর্ক আরও মজবুত হয়েছে। আত্মনির্ভর ভারত গঠনের মাধ্যমে কর্মসংস্থানের সুযোগ-সুবিধা করে দিতে এই হ্যাকাথনে বিশেষ জোর দেওয়া হয়েছে।
বিদেশ মন্ত্রী শ্রী এস জয়শঙ্কর বলেন, আসিয়ান-ইন্ডিয়া হ্যাকাথন দেশের তরুণ সম্প্রদায়ের এক অনন্য প্ল্যাটফর্ম প্রদান করেছে। এই প্ল্যাটফর্মকে কাজে লাগিয়ে দেশের তরুণরা নিজেদের চিন্তাভাবনা তুলে ধরতে পারবে। অনুষ্ঠানে সর্বভারতীয় কারিগরি শিক্ষা পর্ষদের চেয়ারম্যান অধ্যাপক অনীল সহস্রবুদ্ধে উপস্থিত ছিলেন। অনুষ্ঠানের শেষে হ্যাকাথনে বিজেতাদের পুরস্কার প্রদান করা হয়।
অর্থমন্ত্রক
আধারের সঙ্গে রুপে কার্ড ও ব্যাঙ্ক অ্যাকাউন্টের সংযুক্তিকরণ
নয়াদিল্লি, ২৪ জুলাই, ২০১৯
আধারের সঙ্গে ব্যাঙ্ক অ্যাকাউন্টের সংযুক্তিকরণ প্রসঙ্গে কেন্দ্রীয় ইলেক্ট্রনিক্স ও তথ্য প্রযুক্তি মন্ত্রক জানিয়েছে যে, আধার ও অন্যান্য আইন  বিল, ২০১৯ সংসদে পাশ হয়েছে। এই বিলে ‘আপনার গ্রাহককে জানুন’ সংক্রান্ত নথিপত্রের ভিত্তিতে স্বেচ্ছায় আধারের ব্যবহারের সংস্থান রয়েছে। ভারতীয় রিজার্ভ ব্যাঙ্কের ‘আপনার গ্রাহককে জানুন’ সংক্রান্ত মাস্টার ডাইরেকশন অনুযায়ী যে কোনও প্রকল্প বা কর্মসূচির সুযোগ-সুবিধা বা ভর্তুকি গ্রহণে ইচ্ছুক এমন গ্রাহকের কাছ থেকে ব্যাঙ্কগুলি আধার নম্বর চাইতে পারে। প্রধানমন্ত্রী জন ধন যোজনার অ্যাকাউন্টধারীদের রুপে ডেবিট কার্ড দেওয়া হয়ে থাকে। এই কার্ডে ১ লক্ষ টাকার  দুর্ঘটনা বিমার সুবিধা রয়েছে। ন্যাশনাল পেমেন্টস, কর্পোরেশন অফ ইন্ডিয়ার তরফে জানানো হয়েছে যে, রুপে কার্ড দিয়ে লেনদেন চালু করার জন্য আধার সংযুক্তিকরণ বাধ্যতামূলক করা হয়নি।
রাজ্যসভায় মঙ্গলবার এক প্রশ্নের লিখিত জবাবে এই তথ্য জানিয়েছেন কেন্দ্রীয় অর্থ ও কর্পোরেট বিষয়ক প্রতিমন্ত্রী শ্রী অনুরাগ সিং ঠাকুর।
CG/BD/SB
(Visitor Counter : 79
আয়ুষ
যাদবপুর বিশ্ববিদ্যালয়ে আয়ুষ মন্ত্রকের রিজিওনাল কাম ফেসিলিটেশন সেন্টার
নয়াদিল্লি, ১৬ মার্চ ২০২১
আয়ুষ মন্ত্রকের ন্যাশনাল মেডিসিনাল প্ল্যান্টস্ বোর্ড  আঞ্চলিক স্তরে ৭টি ফেসিলিটেশন বা সুবিধা কেন্দ্র চালু করেছে। এ ধরনের একটি কেন্দ্র কলকাতার যাদবপুর বিশ্ববিদ্যালয়ে চালু হয়েছে। এই কেন্দ্রটি পূর্বাঞ্চলীয় ফেসিলিটেশন সেন্টার হিসাবে কাজ করছে। দেশে এ ধরনের ৭টি আঞ্চলিক কেন্দ্র গড়ে তোলা হয়েছে। বাকি ৬টি কেন্দ্র হিমাচল প্রদেশের যোগেন্দ্রনগর, জম্মু ও কাশ্মীরের শ্রীনগর, মধ্যপ্রদেশের জব্বলপুরে রাজ্য অরণ্য গবেষণা প্রতিষ্ঠান, কেরলে ত্রিশূরে রাজ্য অরণ্য গবেষণা প্রতিষ্ঠান, আসামের জোরহাটে রাজ্য কৃষি বিশ্ববিদ্যালয় এবং মহারাষ্ট্রের পুণেতে সাবিত্রী ফুলে বিশ্ববিদ্যালয়ে গড়ে উঠেছে।
কেন্দ্রীয় অর্থমন্ত্রক আত্মনির্ভর ভারত প্যাকেজের আওতায় ঔষধি গুণসম্পন্ন গাছের সংরক্ষণ ও চাষে ৪ হাজার কোটি টাকা সাহায্যের কথা ঘোষণা করে। সেই অনুসারে, আয়ুষ মন্ত্রক ঔষধি গুণসম্পন্ন গাছের চাষ ও বিপণনে প্রধানমন্ত্রী বৃক্ষ আয়ুষ যোজনা কর্মসূচি রূপায়ণের খসড়া তৈরী করেছে। ঔষধি গুণসম্পন্ন গাছের চাষ ও সংরক্ষণে মন্ত্রক কেন্দ্রীয় সহায়তাপুষ্ট জাতীয় আয়ুষ মিশন রূপায়ণ করেছে। এই মিশনের আওতায় ১৪০টি প্রজাতির ঔষধি গুণসম্পন্ন গাছের চাষ ও সংরক্ষণে অগ্রাধিকার দেওয়া হচ্ছে। এমনকি, অঞ্চল-ভিত্তিক বিশেষ প্রজাতির ঔষধি গুণসম্পন্ন গাছের চাষেও মন্ত্রক গুরুত্ব দিচ্ছে। রাজ্যসভায় আজ এক লিখিত জবাবে এই তথ্য দেন আয়ুষ প্রতিমন্ত্রী শ্রী কিরেণ রিজিজু।
নির্বাচনকমিশন
উত্তরপ্রদেশ থেকে রাজ্যসভার উপ-নির্বাচন
নয়াদিল্লি, ২১ আগস্ট, ২০২০
উত্তরপ্রদেশের রাজ্যসভার সাংসদ অমর সিং-এর প্রয়াণে সেই রাজ্য থেকে একটি শূণ্য পদ তৈরি হয়েছে। এই শূণ্য পদ পূরণের জন্য নির্বাচন কমিশন উপ-নির্বাচনের একটি সময়সূচি স্থির করেছে। নির্বাচন কমিশনের সিদ্ধান্ত নিয়েছে, আগামী ২৫ আগস্ট এই শূণ্য পদ পূরণের জন্য বিজ্ঞপ্তি জারি করা হবে। মনোনয়নপত্র জমা দেওয়ার শেষ তারিখ ১ সেপ্টেম্বর। মনোনয়নপত্রগুলি পরীক্ষা করে দেখা হবে ২ সেপ্টেম্বর। প্রার্থীপদ প্রত্যাহারের শেষ তারিখ ৪ সেপ্টেম্বর। নির্বাচনের দিন ১১ সেপ্টেম্বর শুক্রবার। সকাল ৯টা থেকে ৪টে পর্যন্ত এদিন ভোট নেওয়া হবে। ভোট গণনা ১১ সেপ্টেম্বর বিকেল ৫টায়। আগামী ১৪ সেপ্টেম্বরের মধ্যে নির্বাচন প্রক্রিয়া সম্পন্ন করা হবে বলে কমিশন জানিয়েছে।
নির্বাচন পরিচালনের সময় কোভিড-১৯ সংক্রমণ রোধে সুনির্দিষ্ট নির্দেশাবলী মেনে চলা হচ্ছে কিনা তা সুনিশ্চিত করার জন্য উত্তরপ্রদেশের মুখ্য সচিবকে রাজ্য থেকে একজন শীর্ষ আধিকারিককে নিযুক্ত করার নির্দেশ দেওয়া হয়েছে।
উল্লেখ্য, এ বছরে ১ আগস্ট উত্তরপ্রদেশে রাজ্যসভার সাংসদ অমর সিং পরলোক গমন করেন। তাঁর কার্যকালের মেয়াদ ছিল ২০২২-এর ৪ জুলাই পর্যন্ত।
(CG/SS/DM
ক্রেতা, খাদ্যএবংগণবন্টনমন্ত্রক
নিম্নমানের পণ্য সামগ্রী
নয়াদিল্লি, ২৬ জুন, ২০১৯
ভারতীয় মানক ব্যুরো  আইএসআই চিহ্নিত পণ্যের মান সংক্রান্ত নানা অভিযোগ গ্রহণ করে থাকে। এ ধরণের অভিযোগ আসার সঙ্গে সঙ্গে অভিযোগকারী এবং প্রস্তুতকারী সংস্হা দুটি জায়গাতেই তদন্ত করা হয়। তদন্তের ফলে যে তথ্য পাওয়া যায় তার ওপর ভিত্তি করে ব্যবস্হা নেওয়া হয়। এরমধ্যে রয়েছে, আইএসআই-এর চিহ্ন ব্যবহারের নিষেধাজ্ঞা, লাইসেন্স বাতিল বা বরখাস্ত এবং উপভোক্তার কাছে জিনিস বদলে দেওয়া।
পশ্চিমবঙ্গে ২০১৬-১৭ অর্থবর্ষে ৫টি, ২০১৭-১৮ অর্থবর্ষে ৪টি এবং ২০১৮-১৯ অর্থবর্ষে ৫টি অভিযোগ জমা পড়েছে। আসামে ২০১৭-১৮ অর্থবর্ষে ১টি, ত্রিপুরায় ২০১৬-১৭ অর্থবর্ষে ১টি এ ধরণের অভিযোগ জমা পড়েছে।
২০১৬ সালে বিআইএস আইন অনুযায়ী কোনও পণ্য অথবা পরিষেবা যদি ভারতীয় মান অনুযায়ী তার গুণমান বজায় না রাখে, তাহলে প্রয়োজনীয় ব্যবস্হা নেওয়া হয়। বিআইএস নিরপেক্ষ পরীক্ষাগার থেকে বিভিন্ন সামগ্রীর নমুনা পরীক্ষা করে। পরীক্ষার ফল ঐ সমাগ্রীতে চিহ্নিত আইএসআই মার্কের গুণমানের সঙ্গে না মিললে তার বিরুদ্দে শাস্তিমূলক ব্যবস্হা নেওয় হয়। বিআইএস গণমাধ্যমের সাহায্যে উপভোক্তাদের সচেতন করার জন্য নানা কর্মসূচি পালন করে থাকে।২০১৬ সালের বিআইএস আইনটি ২০১৭ সালের ১২ অক্টোবর থেকে কার্যকর হয়েছে। বর্তমানে এই আইনের সংশোধনের কোন প্রস্তাব নেই। উপভোক্তা বিষয়ক, খাদ্য এবং গণবন্টন মন্ত্রী শ্রী রামবিলাস পাসোয়ান ২৫ জুন লোকসভায় এক প্রশ্নের জবাবে এই তথ্য জানিয়েছেন।
CG/CB/NS
(Visitor Counter : 94
প্রধানমন্ত্রীরদপ্তর
প্রধানমন্ত্রী জার্মান চ্যান্সেলার ডঃ আঙ্গেলা মেয়ারকেলের সঙ্গে টেলিফোনে কথা বলেছেন
নতুনদিল্লি, ২৩শে আগস্ট, ২০২১
প্রধানমন্ত্রী শ্রী নরেন্দ্র মোদী আজ টেলিফোনে জার্মান চ্যান্সেলার ডঃ আঙ্গেলা মেয়ারকেলের সঙ্গে কথা বলেছেন।
দুই নেতা আফগানিস্তানের নিরাপত্তা পরিস্থিতি নিয়ে আলোচনা করেন এবং সংশ্লিষ্ট অঞ্চলে ও বিশ্বে এর কি প্রভাব পরবে তা নিয়ে তাঁদের মধ্যে কথা হয়। তাঁরা শান্তি ও নিরাপত্তা বজায় রাখার উপর গুরুত্ব দিয়েছেন। এক্ষেত্রে আটকে থাকা মানুষদের দ্রুত দেশে ফিরিয়ে আনার কাজটিকে সর্বোচ্চ অগ্রাধিকার দেওয়া হচ্ছে।
উভয় নেতা কোভিড-১৯ টিকা, জলবায়ু ও জ্বালানীর বিষয়ে সহযোগিতা গড়ে তোলা এবং ব্যবসা বাণিজ্য ও অর্থনৈতিক সম্পর্কের উন্নয়ন সহ দ্বিপাক্ষিক বিভিন্ন বিষয় নিয়ে আলোচনা করেন। আলোচনায় আগামী সিওপি-২৬ বৈঠক, রাষ্ট্রসংঘের নিরাপত্তা পরিষদে সামুদ্রিক নিরাপত্তা নিয়ে আলোচনার জন্য ভারতের উদ্যোগ সহ বহুস্তরিয় স্বার্থ সংশ্লিষ্ট বিভিন্ন বিষয় স্থান পেয়েছে। ভারত-প্রশান্ত মহাসাগরীয় অঞ্চলে সর্বস্তরের সহযোগিতা বৃদ্ধির বিষয়ে অভিন্ন উদ্যোগ গ্রহণের উপরও তাঁরা গুরুত্ব দিয়েছেন।
CG/CB/
(
প্রধানমন্ত্রীরদপ্তর
বিশ্ব সিংহ দিবসে সিংহ সংরক্ষণের উদ্যোগে প্রধানমন্ত্রীর প্রশংসা
নয়াদিল্লি, ১০ অগাস্ট, ২০২২
প্রধানমন্ত্রী শ্রী নরেন্দ্র মোদী বিশ্ব সিংহ দিবস উপলক্ষে সিংহ সংরক্ষণকে ঘিরে যে উদ্যোগগুলি নেওয়া হয়েছে, তার প্রশংসা করেছেন।
কেন্দ্রীয় পরিবেশন, বন ও জলবায়ু পরিবর্তন মন্ত্রী শ্রী ভূপেন্দ্র যাদবের এক ট্যুইটের জবাবে প্রধানমন্ত্রী বলেছেন, ““#WorldLionDay উপলক্ষে রাজকীয় সিংহকে রক্ষা করার জন্য যাঁরা কাজ করে চলেছেন, তাঁদের সকলকে অভিনন্দন। ভারত সবসময়েই বিখ্যাত এশীয় সিংহের নিরাপদ আবাস-স্থল হয়ে থাকবে”।
PG/CB/SB
(
নীতিআয়োগ
নীতি আয়োগের মহিলা শিল্পোদ্যোগী প্ল্যাটফর্মের চতুর্থ মহিলা সংস্কারক পুরস্কার, ২০১৯
নয়াদিল্লি, ৫ মার্চ, ২০২০
নীতি আয়োগের মহিলা শিল্পোদ্যোগী প্ল্যাটফর্ম ৮ মার্চ, রবিবার আন্তর্জাতিক নারী দিবসে চতুর্থ মহিলা সংস্কারক পুরস্কার, ২০১৯  প্রদান করবে। এই অনুষ্ঠানে ৩০ জন ফাইনালিস্ট এবং ১৫ জন বিজয়ীকে সংবর্ধনা দেওয়া হবে। দু’বছর আগে এই প্ল্যাটফর্ম তৈরি করা হয়েছিল।
প্রতিরক্ষা মন্ত্রী শ্রী রাজনাথ সিং এই অনুষ্ঠানের প্রধান অতিথি হিসেবে উপস্থিত থাকবেন। নীতি আয়োগের মুখ্য কার্যনির্বাহী আধিকারিক শ্রী অমিতাভ কান্ত ছাড়াও, রাষ্ট্রসঙ্ঘে ভারতের নিযুক্ত রেসিডেন্ট কো-অর্ডিনেটর শ্রীমতী ইয়াসমিন আল হক এবং নীতি আয়োগের প্রবীণ পরামর্শদাত্রী শ্রীমতী আন্না রায় এই অনুষ্ঠানে উপস্থিত থাকবেন। দেশে যে সমস্ত মহিলারা নিজ নিজ ক্ষেত্রে ব্যতিক্রমী সাফল্যের নজির সৃষ্টি করেছেন, তাঁদের স্বীকৃতি দিতেই এই পুরস্কার। মোট ২,৩০০ জন আবেদনকারীর মধ্য থেকে পাঁচ মাস ধরে বিভিন্ন পরীক্ষানিরীক্ষার পর ১৫ জন বিজয়ীকে বাছাই করা হয়েছে।
মহিলা শিল্পোদ্যোগী প্ল্যাটফর্মে ইচ্ছাশক্তি, জ্ঞানশক্তি এবং কর্মশক্তির ওপর ভিত্তি করে এই পুরস্কার প্রাপকদের বাছাই করা হয়েছে। এই প্ল্যাটফর্মে ১৪ হাজার নথিভুক্ত ব্যবহারকারী রয়েছে।
৮ মার্চের অনুষ্ঠানে ন্যাসকমের সভাপতি শ্রীমতী দেবযানী ঘোষ মন দেশী ব্যাঙ্কের প্রতিষ্ঠাতা চেতনা গালা সিনহা, একজন নেপালি সন্ন্যাসীনী অ্যানি চোইয়াং ড্রোলমা তাঁদের অভিজ্ঞতা কথা জানাবেন।
CG/CB/DM
(Visitor Counter : 70
ক্রেতা, খাদ্যএবংগণবন্টনমন্ত্রক
ই-কমার্স ওয়েবসাইটগুলির ভুয়ো পর্যালোচনা নিয়ন্ত্রণ করতে কেন্দ্রের বিশেষ ব্যবস্থাপনার পরিকল্পনা
নয়াদিল্লি, ২৮ মে, ২০২২
ই-কমার্স ওয়েবসাইটগুলির ভুয়ো পর্যালোচনা আটকাতে কেন্দ্র একটি ব্যবস্থাপনা গড়ে তুলবে। ভারতে ই-কমার্স সংস্থাগুলির বর্তমান ব্যবস্থাপনা এবং আন্তর্জাতিক স্তরে এই সংস্থাগুলির উপর নজরদারি চালাতে যেসব পদক্ষেপ নেওয়া হয়, কেন্দ্রীয় উপভোক্তা বিষয়ক দপ্তর সেগুলির পর্যালোচনা করবে। এরপর, একটি নির্দিষ্ট ব্যবস্থাপনা গড়ে তোলা হবে।
অ্যাডভার্টাইজিং স্ট্যান্ডার্ডস্ কাউন্সিল অফ ইন্ডিয়া  – এর সহযোগিতায় উপভোক্তা বিষয়ক দপ্তর, বিভিন্ন ই-কমার্স সংস্থা, উপভোক্তাদের অধিকার নিয়ে কাজ করে এমন সংগঠন, আইন বিশ্ববিদ্যালয়ের প্রতিনিধি, আইনজীবী এবং ফিকি, সিআইআই – এর মতো সংস্থাগুলির প্রতিনিধিদের নিয়ে একটি বৈঠক করে। বৈঠকে ওয়েবসাইটের বিষয়ে ভুয়ো পর্যালোচনা আটকানো নিয়ে বিস্তারিত আলোচনা হয়। যেহেতু, উপভোক্তারা ই-কমার্সের মাধ্যমে কোনও পণ্য ক্রয়ের সময় সেটি হাতে নিয়ে যাচাই করার সুযোগ পান না, তাই তাঁদের ই-কমার্স প্ল্যাটফর্মে বিভিন্ন পর্যালোচনার উপর নির্ভর করতে হয়। ঐসব পর্যালোচনায় ক্রেতাদের অভিজ্ঞতা তুলে ধরা হয়।
উপভোক্তা বিষয়ক দপ্তরের সচিব শ্রী রোহিত কুমার সিং বলেছেন, যাঁরা পর্যালোচনা করেছেন এবং পর্যালোচনার প্ল্যাটফর্মের সঙ্গে যুক্ত ব্যক্তিদের পরিচয় জানা অত্যন্ত জরুরি। এছাড়াও, স্বচ্ছতা ও ন্যায্য বাণিজ্য নীতি অনুসরণ করে ই-কমার্স সংস্থাগুলিরও জানানো প্রয়োজন বিভিন্ন পর্যালোচনার মধ্যে সবচেয়ে প্রাসঙ্গিক কোনটি, তা নির্ধারণের জন্য তারা কিভাবে বাছাই প্রক্রিয়ার কাজটি সম্পন্ন করেছে।
ই-কমার্স সংস্থাগুলির প্রতিনিধিরা জানিয়েছেন, ভুয়ো পর্যালোচনার ক্ষেত্রে তারা নজরদারি চালানোর জন্য বিভিন্ন পদক্ষেপ গ্রহণ করে। এক্ষেত্রে কোনও আইনি ব্যবস্থাপনা গড়ে উঠলে তারা সেই ব্যবস্থাপনায় অংশগ্রহণে উৎসাহ প্রকাশ করেছে। অর্থের বিনিময়ে বা যাচাই না করে পর্যালোচনা করা এবং সেই পর্যালোচনার ভিড়ে সঠিক পর্যালোচনা খুঁজে পাওয়া গ্রাহকদের কাছে অত্যন্ত সমস্যার বিষয়।
বৈঠকে শ্রী সিং ছাড়াও বিভাগের অতিরিক্ত সচিব শ্রীমতী নিধি খারে এবং যুগ্মসচিব শ্রী অনুপম মিশ্র উপস্থিত ছিলেন। এএসসিআই – এর মুখ্য কার্যনির্বাহী আধিকারিক শ্রীমতী মণীষা কাপুর ভুয়ো পর্যালোচনাগুলিকে কিভাবে শনাক্ত করা হবে এবং গ্রাহকদের স্বার্থ রক্ষার ক্ষেত্রে সেগুলি কতটা প্রভাব বিস্তার করে, তা নিয়ে আলোচনা করেছেন।
CG/CB/SB
(Visitor Counter : 119
স্বাস্থ্যওপরিবারকল্যাণমন্ত্রক
উত্তরাখণ্ডের দেরাদুনে ১৪ জুলাই, ২০২৩-এ স্বাস্থ্য চিন্তন শিবিরের উদ্বোধন করবেন কেন্দ্রীয় স্বাস্থ্য ও পরিবার কল্যাণ মন্ত্রী ডাঃ মনসুখ মান্ডভিয়া
নতুন দিল্লি, ১২ জুলাই, ২০২৩
কেন্দ্রীয় স্বাস্থ্য ও পরিবার কল্যাণ মন্ত্রী ডাঃ মনসুখ মান্ডভিয়া ১৪ জুলাই, ২০২৩-এ উত্তরাখণ্ডের দেরাদুনে স্বাস্থ্য চিন্তন শিবিরের উদ্বোধন করবেন। কেন্দ্রীয় স্বাস্থ্য ও পরিবার কল্যাণ মন্ত্রকের সঙ্গে দুদিনের এই চিন্তন শিবিরের আয়োজন করেছে স্বাস্থ্য ও পরিবার কল্যাণ কেন্দ্রীয় পরিষদ। এতে যোগ দেবেন স্বাস্থ্য ও পরিবার কল্যাণ প্রতিমন্ত্রী ডাঃ ভারতী প্রবীণ পাওয়ার এবং অধ্যাপক এস পি সিং বাঘেল। এছাড়া বিভিন্ন রাজ্য ও কেন্দ্রশাসিত অঞ্চলের স্বাস্থ্য মন্ত্রী এবং পদস্থ আধিকারিকরা উপস্থিত থাকবেন বলে আশা করা হচ্ছে।
এই চিন্তন শিবিরে ভারতের বর্তমান স্বাস্থ্য ব্যবস্থার বিভিন্ন দিক নিয়ে আলোচনা হবে। চারটি বিষয়ের উপর বিশেষ গুরুত্ব দেওয়া হবে। প্রধানমন্ত্রী জন আরোগ্য যোজনা, আয়ুষ্মান ভারত ডিজিটাল মিশন, স্বাস্থ্য ও সুস্থতা কেন্দ্রসমূহ, প্রধানমন্ত্রী আয়ুষ্মান ভারত, স্বাস্থ্য পরিকাঠামো মিশন সহ আয়ুষ্মান ভারতের নানা দিক নিয়ে এই শিবিরে আলোচনা হবে।
সেইসঙ্গে জাতীয় যক্ষা দূরীকরণ কর্মসূচি, হাম - রুবেলা নির্মূলকরণ নিয়ে আলোচনা হবে। এছাড়া দেশে ডাক্তারি, নার্সিং এবং এর সহযোগী স্বাস্থ্যশিক্ষার উপর বিশেষ গুরুত্ব দেওয়া হবে।
দেশের বর্তমান স্বাস্থ্য ব্যবস্থায় বিভিন্ন ধরনের চ্যালেঞ্জ এবং নতুন নতুন সম্ভাবনার দিক নিয়ে এই চিন্তন শিবিরে মতবিনিময় করা হবে।
CG/ MP /SKD/ ReleaseID: 1938881/ 12 July, 2023/ W- 225
(Visitor Counter : 60
পেট্রোলিয়ামওপ্রাকৃতিকগ্যাসমন্ত্রক
শ্রী হরদীপ সিং পুরী পেট্রোলিয়াম ও প্রাকৃতিক গ্যাস মন্ত্রকের স্বচ্ছতা পাখওয়াড়া পুরস্কার প্রদান ও ২০২০-২১ সালের ‘ভারতীয় পেট্রোলিয়াম ও প্রাকৃতিক গ্যাস পরিসংখ্যান’ প্রকাশ করেছেন
নয়াদিল্লি, ১১ মার্চ, ২০২২
পেট্রোলিয়াম ও প্রাকৃতিক গ্যাস মন্ত্রী শ্রী হরদীপ সিং পুরী আজ মন্ত্রকের স্বচ্ছতা পাখওয়াড়া পুরস্কার প্রদান করেছেন। এই উপলক্ষে আয়োজিত অনুষ্ঠানে তিনি ২০২০-২১ অর্থবর্ষের ‘ভারতীয় পেট্রোলিয়াম ও প্রাকৃতিক গ্যাস পরিসংখ্যান’ সংক্রান্ত প্রকাশনাটির উদ্বোধন করেছেন। এই প্রকাশনায় ভারতের তেল ও গ্যাস সম্পর্কে বিস্তারিত তথ্য পাওয়া যায়। এখানে তেল ও গ্যাস উত্তোলন, সেগুলি পরিশোধন, পরিবহণ, বাজারজাতকরণ, অপরিশোধিত তেল ও পেট্রোলিয়াম পণ্য আমদানি ও রপ্তানি সংক্রান্ত তথ্য পাওয়া যায়।
শ্রী পুরী স্বচ্ছতা পাখওয়াড়া প্রতিযোগিতায় অংশগ্রহণকারী সকলকে অভিনন্দন জানিয়ে বলেন, স্বচ্ছতা আজ কোনও একটি প্রকল্প নয়, যা কোনও নির্দিষ্ট একটি লক্ষ্যমাত্রা অর্জনের মধ্যে সীমাবদ্ধ নেই। এর মাধ্যমে পরিচ্ছন্নতার বিষয়ে সকলকে সচেতন করে তোলা হয়। তেল ও প্রাকৃতিক গ্যাস ক্ষেত্রের সঙ্গে যুক্ত সকলে আজ তাঁদের কর্মক্ষেত্রকে অত্যন্ত পরিষ্কার-পরিচ্ছন্ন করে রেখেছেন। মন্ত্রী, জাতীয় অর্থনীতিতে সংশ্লিষ্ট ক্ষেত্রের অবদানের প্রশংসা করেন। তিনি বলেন, দেশকে আত্মনির্ভর করে তুলতে বিশ্বাসযোগ্য তথ্য সংগ্রহ করা প্রয়োজন এবং এই তথ্য সর্বসাধারণের কাছে পৌঁছে দিতে হবে। এর ফলে, গবেষণা ও বিশ্লেষণের ক্ষেত্রে ওইসব তথ্য সহায়ক হবে।
২০২১-এর ১ থেকে ১৫ই জুলাই পেট্রোলিয়াম ও প্রাকৃতিক গ্যাস মন্ত্রকের সমস্ত দপ্তর এবং রাষ্ট্রায়ত্ত তেল ও গ্যাস সংস্থাগুলি ‘স্বচ্ছতা পক্ষ’-এর আয়োজন করেছিল। সংশ্লিষ্ট সংস্থাগুলির কর্মী-আধিকারিকরা অত্যন্ত উৎসাহের সঙ্গে এই উদ্যোগে সামিল হন। ‘স্বচ্ছ ভারত অভিযান’কে সফল করে তুলতে এবং ভারতকে পরিচ্ছন্ন, পরিবেশ-বান্ধব হিসেবে দেশ হিসেবে গড়ে তুলতে তাঁদের এই অংশগ্রহণ। এই প্রতিযোগিতায় ইন্ডিয়ান অয়েল কর্পোরেশন লিমিটেড প্রথম, ওএনজিসি দ্বিতীয় এবং এইচপিসিএল তৃতীয় হয়েছে।
পেট্রোলিয়াম ও প্রাকৃতিক গ্যাস মন্ত্রকের এই উদ্যোগের ফলে ২ লক্ষের বেশি পরিচ্ছন্নতা সংক্রান্ত কিট, ৩ লক্ষ মাস্ক এবং ১ লক্ষ ১০ হাজার পরিবেশ-বান্ধব ব্যাগ বিতরণ করা হয়েছে। এছাড়াও, ১ লক্ষ ৩০ হাজার গাছের চারা রোপন এবং ৭ হাজার ডাস্টবিন বিভিন্ন জায়গায় বসানো হয়েছে। ‘স্বচ্ছতা পক্ষ’-এর সময় ৪০টি প্লাস্টিক বর্জ্য সংগ্রহ কেন্দ্র গড়ে তোলা হয়েছে। এছাড়াও, অনলাইনে প্রায় ৪ হাজার প্রতিযোগিতার আয়োজন করা হয়েছিল। এই প্রতিযোগিতাগুলিতে প্রায় ৭০ হাজার মানুষ অংশ নিয়েছেন।
CG/CB/DM/
(Visitor Counter : 152
প্রধানমন্ত্রীরদপ্তর
প্রধানমন্ত্রী বার্মিংহামে ২০২২এ কমনওয়েলথ গেমসে রৌপ্য জয়ের জন্য জুডো খেলোয়াড় তুলিকা মানকে অভিনন্দন জানিয়েছেন
নয়াদিল্লি, ৩ আগস্ট, ২০২২
প্রধানমন্ত্রী শ্রী নরেন্দ্র মোদী বার্মিংহামে ২০২২এ কমনওয়েলথ গেমসে রৌপ্য জয়ের জন্য জুডো খেলোয়াড় তুলিকা মানকে অভিনন্দন জানিয়েছেন।
প্রধানমন্ত্রী ট্যুইট বার্তায় বলেছেন :
“তুলিকা মান বার্মিংহাম গেসমে উজ্জ্বল হয়ে উঠেছেন! জুডোয় রৌপ্য পদক জয়ের জন্য তাঁকে অভিনন্দন। এই পদক তাঁর বিশিষ্ট খেলোয়াড় জীবনে আরও একটি সম্মান। তাঁর আগামী দিনের প্রয়াসের জন্য অনেক শুভেচ্ছা।”
PG/AP/NS
(
গ্রামোন্নয়নমন্ত্রক
স্বনির্ভর গোষ্ঠীর মহিলারা কমিউনিটি কিচেনের মাধ্যমে গ্রামের দরিদ্র ও দুঃস্থ মানুষদের কোভিড-১৯ লকডাউনে খাবার সরবরাহ করছেন
নতুনদিল্লি, ১৩ এপ্রিল, ২০২০
কোভিড-১৯ এর মোকাবিলায় দেশজুড়ে লকডাউনের ফলে বহু মানুষের ক্ষুধার্ত থাকার আশঙ্কা দেখা দিয়েছে। কারণ এর ফলে দিনমজুর, পরিযায়ী শ্রমিক, গৃহহীন সহ জনসংখ্যার এক বিরাট অংশের মানুষ অসুবিধার সম্মুখীন হয়েছেন। এদের সাহায্যের জন্য সস্তায় পুষ্টিকর খাদ্য পৌঁছে দিচ্ছেন, বিভিন্ন কমিউনিটি কিচেনের সদস্যরা। বেশীরভাগ জায়গায় বিনামূল্যে খাদ্য সরবরাহ করা হচ্ছে।
প্রতিটি গ্রাম পঞ্চায়েতেরস্বনির্ভর গোষ্ঠীর সদস্যরা স্থানীয় প্রশাসনের সঙ্গে যুক্ত হয়ে এই সব কমিউনিটি কিচেন চালাচ্ছেন। বিহার, ঝাড়খন্ড, কেরালা, মধ্যপ্রদেশ এবং ওডিশার মহিলাদের স্বনির্ভর গোষ্ঠীগুলি এরকম ১০ হাজার রান্নাঘর গড়ে তুলেছেন। ৭৫টি জেলায়, তাঁরা ৭০,০০০ মানুষকে দিনে ২ বার খাবার সরবরাহ করছেন। ত্রিপুরা এবং অরুনাচলপ্রদেশেও মহিলারা তাদের স্বনির্ভর গোষ্ঠীর মাধ্যমে এই ধরণের উদ্যোগে সামিল হয়েছেন।
জম্মু-কাশ্মীরে স্বনির্ভর গোষ্ঠীর মহিলারা আটকে পড়া পরিযায়ী শ্রমিকদের সাহায্যার্থে তাঁদের হাত বাড়িয়ে দিয়েছেন। বিহার, ওডিশা এবং ছত্তিশগড়ের ২১১৮টি মহিলা পরিচালিত স্বনির্ভর গোষ্ঠী, অপুষ্টিতে ভোগা ৪৩১০ জন গর্ভবতী মহিলা ও সদ্য প্রসব হয়েছে এমন মহিলাদের দেখাশোনার দায়িত্ব নিয়েছেন। এইভাবে কোভিড–১৯ মহামারীর মোকাবিলায় উদ্ভূত পরিস্থিতিতে দেশের মহিলারা সমাজে তাঁদের দায়িত্ব পালন করছেন।
(CG/CB
ক্রেতা, খাদ্যএবংগণবন্টনমন্ত্রক
আত্মনির্ভর ভারত অভিযানের আওতায় ৮ কোটি পরিযায়ী শ্রমিক এবং তাদের পরিবারকে বিনামূল্যে খাদ্য শস্য দেওয়া হবে
নতুন দিল্লি, ১৬ই মে, ২০২০
প্রধানমন্ত্রীর নেতৃত্বাধীন কেন্দ্রীয় সরকার পরিযায়ী শ্রমিক এবং দরিদ্র শ্রেণীর মানুষের প্রতি সংবেদনশীল। যাতে কেউ ক্ষুধার্ত না থাকে তারজন্য খাদ্য ও উপভোক্তা বিষয়ক মন্ত্রক যথাসাধ্য চেষ্টা চালিয়ে যাচ্ছে। নতুন দিল্লীতে কৃষি ভবনে আজ ভিডিও কনফারেন্সের সাহায্যে সংবাদ মাধ্যমের সাথে আলাপচারিতায় একথা জানিয়েছেন কেন্দ্রীয় উপভোক্তা বিষয়ক, খাদ্য এবং গণবন্টন দপ্তরের মন্ত্রী শ্রী রামবিলাস পাসওয়ান। প্রধানমন্ত্রী শ্রী নরেন্দ্র মোদী গত ১২ই মে ২০ লক্ষ কোটি টাকার বিশেষ আর্থিক প্যাকেজের কথা ঘোষণা করেছিলেন। এই অর্থিক পদক্ষেপের  অংশ হিসেবে কেন্দ্রীয় অর্থমন্ত্রী শ্রীমতি নির্মলা সীতারমন পরিযায়ী শ্রমিক সহ দরিদ্র শ্রেণীর মানুষের সুবিধার জন্য স্বল্প ও দীর্ঘমেয়াদী ব্যবস্থার কথা ঘোষণা করেছেন। এরমধ্যে যারা জাতীয় খাদ্য সুরক্ষা আইনের আওতাভুক্ত নন অথবা রাজ্য সরকার পরিচালিত গণবন্টন ব্যবস্থাপনা প্রকল্পের কার্ড নেই এমন ৮ কোটি পরিযায়ী শ্রমিককে মে এবং জুন এই দু-মাস ধরে মাথা পিছু ৫ কেজি করে বিনামূল্যে খাদ্যশস্য এবং ডাল দেওয়া হবে।
শ্রী পাসওয়ান জানিয়েছেন, রাজ্য ও কেন্দ্রশাসিত অঞ্চলগুলিকে প্রধানমন্ত্রী গরিব কল্যাণ অন্ন যোজনার আওতায় গণবন্টন ব্যবস্থার মাধ্যমে বরাদ্দকৃত খাদ্যশস্য বিতরণ করতে হবে। তিনি আরও বলেছেন, সমস্ত রাজ্য ও কেন্দ্রশাসিত অঞ্চলগুলির খাদ্যমন্ত্রীদের সঙ্গে খাদ্যশস্য বন্টন ব্যবস্হাপনা নিয়ে পরবর্তী সপ্তাহে পর্যালোচনা বৈঠক করবেন।
শ্রী পাসওয়ান বলেছেন, ‘ওয়ান নেশন ওয়ান কার্ড’ প্রকল্প নিয়ে দপ্তর গণবন্টন পদ্ধতির সুসংহত ব্যবস্থাপনা বিষয়ে কাজ শুরু করেছে। তিনি আরও জানান, চলতি বছরের ১ মে থেকে ১৭টি রাজ্য/কেন্দ্রশাসিত অঞ্চল ‘ওয়ান নেশন ওয়ান কার্ড’ প্রকল্পের কাজ শুরু করেছে। জুন মাসের মধ্যে তিনটি এবং আগস্ট মাসের মধ্যে ২৩টি রাজ্য/কেন্দ্রশাসিত অঞ্চল এই প্রকল্পে যুক্ত হবে। তিনি আরও বলেন, কোভিড-১৯ মহামারীর সময়ে ‘ওয়ান নেশন ওয়ান কার্ড’ প্রকল্পে উপকৃত হবেন পরিযায়ী শ্রমিকরা।
(CG/SS/NS
তথ্যওসম্প্রচারমন্ত্রক
কেন্দ্রীয় সরকারের ভাতা কমিয়ে দেওয়া হবে না, পিআইবি ফ্যাক্ট চেকের ভুয়ো খবর ফাঁস
নতুন দিল্লি, ২৭ এপ্রিল, ২০২০
প্রেস ইনফরমেশন ব্যুরোর  ফ্য়াক্ট চেক ইউনিট, একটি ট্যুইটে জানিয়েছে, কেন্দ্রীয় সরকারী কর্মচারীদের ভাতা হ্রাস করার খবরটি সত্য নয়। করোনা ভাইরাস সঙ্কটের প্রেক্ষিতে এক শ্রেণীর সংবাদ মাধ্যমে জানানো হয়েছিল, সরকার, এই বিষয় নিয়ে চিন্তাভাবনা করছে।
আরেকটি পোষ্টে ফ্যাক্ট চেক জানিয়েছে, ফেসবুকে একটি পোষ্টিংএ বলা হচ্ছে, আইসিএমআর, সস্তার বদলে দামি কোভিড – ১৯ এর টেস্টিং কিট কিনছে। আইসিএমআর, স্পষ্ট জানিয়েছে, তারা কিট কেনার জন্য একটি মূল্য তালিকা প্রকাশ করেছে। যেখানে যে সমস্ত সংস্থা কম দামে কিট বিক্রি করতে উৎসাহী হবে, তাদের থেকেই এই কিট কেনা হবে।
সোশ্যাল মিডিয়ায়, ভুয়ো খবর ছড়ানো এবং সুপ্রিমকোর্টের একটি পর্যবেক্ষণের প্রেক্ষিতে পিআইবি একটি ইউনিট গড়ে তুলেছে। যেখানে সোশ্যাল মিডিয়ায় প্রচারিত খবরগুলির সত্যাসত্য যাচাই করা হচ্ছে। পিআইবি ফ্যাক্ট চেক, একটি ট্যুইটার হ্যান্ডেল। যে কেউ এখানে কোনো টেক্স, অডিও এবং ভিডিও-র ক্লিপিং পোষ্ট করে, সেটির সত্যাতা যাচাই করতে পারেন। এগুলি - https://factcheck.pib.gov.in/ এই পোর্টালে অথবা ওয়াটসঅ্যাপ নম্বর +918799711259 এ পোষ্ট করতে পারেন। এছাড়াও pibfactcheck[at]gmail[dot]com এই ইমেল মারফৎও বিভিন্ন খবরের সত্যতা যাচাই করা যাবে। এব্যাপারে বিস্তারিত তথ্য https://pib.gov.in এই ওয়েবসাইট থেকে পাওয়া যাবে।
CG/CB/SFS
(Visitor Counter : 122
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ২২ জানুয়ারি, ২০২২
দেশ ব্যাপী জাতীয় টিকাকরণ অভিযানের আওতায় এখনও পর্যন্ত ১৬১ কোটি ১৬ লক্ষ টিকার ডোজ দেওয়া হয়েছে
দেশে সুস্পষ্টভাবে করোনায় আক্রান্তের সংখ্যা বর্তমানে ২১ লক্ষ ১৩ হাজার ৩৬৫
দেশে মোট আক্রান্তের মধ্যে সুস্পষ্টভাবে আক্রান্তের হার ৫.৪৩ শতাংশ
জাতীয় স্তরে বর্তমানে সুস্থতার হার ৯৩.৩১ শতাংশ
দেশে গত ২৪ ঘন্টায় সুস্থতার সংখ্যা ২ লক্ষ ৪২ হাজার ৬৭৬, এর ফলে মোট সুস্থতার সংখ্যা বেড়ে ৩ কোটি ৬৩ লক্ষ ১ হাজার ৪৮২
দেশে গত ২৪ ঘন্টায় নতুন করে আক্রান্তের সংখ্যা ৩ লক্ষ ৩৭ হাজার ৭০৪
এখনও পর্যন্ত ওমিক্রনে মোট আক্রান্তের সংখ্যা ১০ হাজার ৫০, যা গতকালের তুলনায় ৩.৬৯ শতাংশ বেড়েছে
দৈনিক ভিত্তিতে আক্রান্তের হার ১৭.২২ শতাংশ
সাপ্তাহিক ভিত্তিতে আক্রান্তের হার ১৬.৬৫ শতাংশ
এখনও পর্যন্ত মোট নমুনা পরীক্ষার সংখ্যা ৭১ কোটি ৩৪ লক্ষ, গত ২৪ ঘন্টায় নমুনা পরীক্ষা হয়েছে ১৯ লক্ষ ৬০ হাজার ৯৫৪টি
CG/BD/AS/
(Visitor Counter : 74
কেন্দ্রীয়মন্ত্রিসভা
ইস্পাত ক্ষেত্রে ভারত – জাপান সহযোগিতা চুক্তি স্বাক্ষরে মন্ত্রিসভার সায়
নয়াদিল্লি, ১১ ডিসেম্বর, ২০১৯
ইস্পাত ক্ষেত্রে সহযোগিতাকে আরও নিবিড় করতে ভারত ও জাপান সরকার দুই দেশের মধ্যে ইস্পাত ক্ষেত্রে নানা দিক নিয়ে আলাপ-আলোচনা শুরু করার জন্য সহযোগিতামূলক চুক্তি স্বাক্ষরের একটি প্রস্তাব কেন্দ্রীয় মন্ত্রিসভার আজকের বৈঠকে অনুমোদিত হয়েছে। প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার আজকের বৈঠকে এই সিদ্ধান্ত হয়।
দুই দেশের মধ্যে ইস্পাত ক্ষেত্রের সহযোগিতা গড়ে তুলতে আলাপ-আলোচনা শুরু হওয়ার ফলে সংশ্লিষ্ট ক্ষেত্রে সুস্থায়ী অগ্রগতির বিষয়ে পারস্পরিক বোঝাপড়া আরও বৃদ্ধি পাবে। উভয় পক্ষের আলাপ-আলোচনায় ইস্পাত ক্ষেত্রে সহযোগিতার বিভিন্ন দিক খতিয়ে দেখার পাশাপাশি, উচ্চ মানের ইস্পাত নির্মাণে বিনিয়োগ-সহ ভারতে ইস্পাতের আরও বেশি ব্যবহারের লক্ষ্যে নতুন নতুন সম্ভাবনা খুঁজে বের করা সম্ভব হবে। এছাড়াও, এই চুক্তি ভারতে উচ্চ-মানের ইস্পাত উৎপাদনের ক্ষেত্রে দক্ষতা বৃদ্ধিতেও কার্যকর ভূমিকা নেবে।
SSS/BD/SB
(Visitor Counter : 78
জাহাজচলাচলমন্ত্রক
সমুদ্র, দেশের পর্যটনের পরবর্তী প্রবেশদ্বার হতে চলেছে
সমুদ্র বিষয়ক পর্যটনের সম্ভাব্য বিভিন্ন দিক নিয়ে জাহাজ চলাচল মন্ত্রী শ্রী মান্ডাভিয়া ও পর্যটন মন্ত্রী শ্রী প্যাটেল আলোচনা করলেন
নয়াদিল্লি, ০২ অগাস্ট, ২০১৯
দেশে সমুদ্র বিষয়ক পর্যটনের যথেষ্ট সম্ভাবনা রয়েছে। এগুলি নিয়ে জাহাজ চলাচল দপ্তরের স্বাধীন দায়িত্বপ্রাপ্ত এবং রসায়ন ও সার দপ্তরের প্রতিমন্ত্রী শ্রী মানসুখ মান্ডাভিয়া এবং পর্যটন ও সংস্কৃতি দপ্তরের স্বাধীন দায়িত্বপ্রাপ্ত প্রতিমন্ত্রী শ্রী প্রহ্লাদ সিং প্যাটেল আলোচনা করেন। নতুন দিল্লিতে বুধবার এক বৈঠকে উপকূল-পর্যটনের অঙ্গ হিসেবে উপকূলবর্তী এলাকার বিভিন্ন পর্যটন কেন্দ্রের উন্নয়ন নিয়ে তাঁদের মধ্যে আলোচনা হয়।
দেশে উপকূলবর্তী এলাকায় পর্যটনের বিভিন্ন সুযোগ খুঁজে বের করতে দুই মন্ত্রকের উচ্চপদস্হ আধিকারিকদের নিয়ে একটি কমিটি গঠন করার সিদ্ধান্ত নেওয়া হয়েছে। উপকূলবর্তী এলাকার পর্যটন, সমুদ্র পর্যটন, সামুদ্রিক খেলাধুলো, লাইট হাউসের গ্যালারি থেকে সমুদ্রের সৌন্দর্য দেখার সুযোগ-সহ নানা বিষয়ে এই কমিটি কাজ করবে। বিচ ভলিবল, বালি দিয়ে তৈরি ভাস্কর্য, খাদ্য উৎসব, মৎস্যজীবী সম্প্রদায়ের নৃত্যকলা সম্বলিত একটি ক্যালেন্ডার প্রতিটি উপকূলবর্তী এলাকার জন্য তৈরি করার সিদ্ধান্ত নেওয়া হয়েছে।
জাহাজ চলাচল মন্ত্রক, সাগরমালা কর্মসূচির আওতায় উপকূলবর্তী রাজ্যগুলিতে পর্যটন শিল্পের প্রসার ঘটাচ্ছে। এই কাজে পর্যটন দপ্তর ও উপকূলবর্তী রাজ্যগুলির পর্যটন উন্নয়ন দপ্তরের সহযোগিতা নেওয়া হবে।
এরফলে, উপকূলবর্তী রাজ্যগুলির সমুদ্রতীরে বসবাসকারী সম্প্রদায়গুলির কাছে পর্যটনশিল্পের মাধ্যমে কর্মসংস্হানের সুযোগ সৃষ্টি হবে। আগামীদিনে উপকূলবর্তী রাজ্যগুলিতে এই ধরণের পর্যটন উন্নয়ন ও কর্মসংস্হানের উৎস হতে চলেছে।
দুই মন্ত্রী সিদ্ধান্ত নিয়েছেন পারস্পরিক সহযোগিতার মাধ্যমে নির্দিষ্ট সময়ের মধ্যে তাঁরা পরিকল্পনাগুলি বাস্তবায়িত করবেন।
SSS/CB/NS
(Visitor Counter : 79